**Referat fra ekstraordinær generalforsamling i Kongeå Rideklub den 30. november 2022**

**1. Velkomst ved Ordstyrer - Hanne Nielsen Nikolajsen**

Hanne gennemgår dagsordenen, og opfordrer til en god generalforsamling i en god tone.

**2. Orienteringspunkt: Maiken Brarup opridser bestyrelsens bevæggrunde og baggrund for indkaldelse til den ekstra ordinære generalforsamling**

Klubben har siden sommeren 2022 haft en midlertidig lejekontrakt med leje af faciliteterne på Jedstedvej 41.

Lejekontrakten udløber d. 1.1.2023

Der er holdt flere møder med ejerne Nounou og Simon, hvilket fremgår af referaterne fra bestyrelsesmøderne, hvor vilkårene for den nye lejekontrakt er debatteret.

Med de nye vilkår den nuværende bestyrelse har fået stillet i udsigt, vurderer vi, at vi ikke længere kan se muligheden for at drive Kongeå Rideklub med et budget i balance.

De nye vilkår har, efter vores vurdering, for store konsekvenser for såvel indtægter, udgifter og tilskudsmuligheder fra Esbjerg Kommune.

Vilkårene i korte træk: I fremtiden betales kun leje for de timer, der er elevskole i den lille ridehal + leje på dagsbasis for den store hal og udendørsfaciliteterne ved arrangementer i Rideklubben. Rytterstuen lejes ligeledes på dagsbasis ved arrangementer, hvor Rideklubben skal bruge rytterstuen.

Leje af den lille hal: 12.000 kr. pr måned.

Leje af den store hal og udendørsfaciliteterne: 2000 kr. pr dag

Leje af Rytterstuen: 500 kr. pr dag

Det får stor betydning for vores tilskud ved Esbjerg Kommune idet antallet af aktivitetstimer påvirker lokaletilskuddet. Vi kan kun indberette aktivitetstimer på de timer vi lejer hallen, hvilket fremover kun er for 2 timer om dagen 4 gange om ugen, samt 3 timer hver anden lørdag.

Vi kommer i fremtiden ikke til at kunne opkræve udefra kommende ryttere for facilitetskort, da det i de nye vilkår fremtidigt ikke længere hører under klubben.

Det betyder også at ryttere udefra ikke behøver at være medlem i klubben for at kunne benytter faciliteterne, og vi er derfor bekymrede for at tabe medlemmer. Det har ligeledes betydning for tilskuddet fra Esbjerg Kommune.

Den nuværende bestyrelse har på intet tidspunkt ønsket at lukke Kongeå Rideklub, men vi vurderer, at vi med ovenstående vilkår ikke kan skabe et budget i balance, og håber derfor at der er andre, der kan se muligheder/forhandle andre vilkår og dermed fortsætte arbejdet for Kongeå Rideklub.

**3. Valg til ny bestyrelse***Jette Brix og Pia Toft Juul har uddelt stemmesedler til stemmeberettigede medlemmer ved mødets start. Laila Carstensen og Jette vælges som stemmetællere.*

Der skal ifølge vedtægterne vælges fem bestyrelsesmedlemmer + minimum 2 suppleanter på minimum 18 år

Der stemmes først til bestyrelsen og derefter til suppleant posterne - dvs. to valg

Man kan godt stille op til bestyrelsen uden at være medlem.

Alle medlemmer over 15 år er stemmeberettigede. Forældre/værge til medlemmer under 15 år må stemme på barnets vegne.

Hvert stemmeberettigede medlem kan stemme en gang på hver person der stiller op til bestyrelsen dvs. max fem stemmer.

Tina Århus spørger, hvordan vilkårene for elevrytterne bliver fremadrettet, da der må forventes forandringer ud fra de nye vilkår?  
Hertil svarer Vivi Stegelmann, at den nye bestyrelse ikke forventer nogen forandringer.

Katharina Kobelt spørger, hvordan den nye bestyrelse kan drive klubben økonomisk, når den nuværende bestyrelse ikke kan?  
Hertil svarer Vivi Stegelmann, at det ikke bliver noget problem. De har haft flere samtaler med ejerne, så det skal de nok finde en løsning på.

Poul Erik spørger om den nye bestyrelse har fået andre vilkår end den afgående.  
Hertil svarer Nounou ja. Poul Erik konstaterer hermed, at det så har handlet om at vælte bestyrelsen, for at få en anden bestyrelse ind.

Herefter spørger ordstyrer hvem der ønsker at opstille til bestyrelsen:

Følgende opstiller til bestyrelse: Michelle Christensen Bokkers, Gert Tylak, Anne Marie Errebo, Pia Ellegaard og Steen Christensen

Suppleanter: Vivi Stegelmann og Randi Højer Knudsen

Kasser: Heidi Christensen

De opstillede kandidater præsenterer sig selv.

Da der ikke er andre der ønsker at stille op, afvikles der ikke afstemning.   
De 5 opstillede kandidater og de 2 suppleanter er dermed valgt.

 4. EVT.   
**Nounou ønsker ordet.**Hun redegør for hvorfor de ønsker en ny bestyrelse, idet de ikke har oplevet at kunne samarbejde med den afgående bestyrelse. De mener ikke kommunikationen har været tilstrækkelig, og hun siger, at det vigtigste er, at de er glade for at være på Jedstedvej – ellers er der ingen klub. Hun understreger dog, at de ønsker en rideklub, og har haft flere samtaler med den nye bestyrelse om, hvordan klubben fremadrettet skal drives.

Den nuværende bestyrelse vil gerne tilbyde en overdragelse af diverse opgaver hvis det ønskes. Den nye bestyrelse takker ja til overdragelse.

Man kan henvende sig til:

Rikke Galler og Bodil Roskjær vedr. den foreløbige klubmesterskabsstilling og det kommende - og forhåndsbookede stævner.

Nanette Schou vedr. kontrakter på elevhestene, lånekontrakter på de heste der lånes, og kontrakterne til undervisere.

Hanne Josefsen vedr. de administrative opgaver

Pia Toft Juul vedr. Økonomi

Ordstyrer Hanne Nielsen Nikolajsen afslutter generalforsamlingen, og takker den afgående bestyrelse for deres store arbejde for Kongeå Rideklub, og ønsker den nye bestyrelse tillykke og god arbejdslyst fremover.

Hanne takker forsamlingen for god ro og orden.

**Referent:** Bodil Roskjær